จับตามอง! ตัวอย่างแรก สวัสดีวันจันทร์(ส) “โอบ-พีพี” พลิกคาแร็คเตอร์   “วิคเตอร์-เบล-ปูน” เสริมทัพเติมความสนุกครบรส 
#โอบนิธิ #พีพีปุญญ์ปรีดี #สวัสดีวันจันทร์ส 
#HappyMondayS #เนรมิตรหนังฟิล์ม 
 ถ้าวันหนึ่งตื่นขึ้นมาเป็นวันเดิม ๆ ทุกวัน ลองจินตนาการกันซิว่าชีวิตจะมันส์ขนาดไหน! “เนรมิตรหนัง ฟิล์ม” ร่วมกับ “ฉายแสง แอด.เวนเจอร์” ส่งภาพยนตร์โรแมนติกคอมเมดี้เรื่องแรก “Happy Monday(s)...สวัสดีวันจันทร์(ส)” ที่เกิดขึ้นจากไอเดียสร้างสรรค์และการกำกับของ ก่อ-ชาคร ไชยปรีชา ที่คัดสรรมาจากโครงการ “Content Lab” ของ สำนักงานส่งเสริมเศรษฐกิจสร้างสรรค์ (CEA) มาเสิร์ฟให้คอหนังได้ชมตัวอย่างแรกของ “สวัสดีวันจันทร์(ส)” เผยให้เห็นถึงชีวิตสุดดี๊ด๊าของนักศึกษาปีที่ 8 สุดแสบ เอิร์ธ (โอบ-โอบนิธิ) เทอมสุดท้ายที่จะสำเร็จการศึกษา แทนที่จะตั้งใจเรียน เขากลับทุ่มเทแรงกายแรงใจจีบสาวรุ่นน้องอย่าง สายไหม (พีพี-ปุญญ์ปรีดี)  แต่ยังต้องพ่ายให้กับความฮอตดีกรีเดือนมหาลัย เต้ (ปูน มิตรภักดี) เอิร์ธตั้งใจจะบอกรักสายไหมในวันจันทร์ที่ 1 เม.ย. 2567 แต่ทุกอย่างกลับผิดแผนในคืนปาร์ตี้จบการศึกษา เอิร์ธตื่นมาพบว่าตัวเองติดอยู่ในวันจันทร์ที่ 1 เมษายน อีกครั้งและอีกครั้ง  เอิร์ธจึงฉวยโอกาสนี้เปย์ตัวเองให้มากที่สุด และทำทุกวิถีทางเพื่อพิชิตใจสายไหม
 
“สวัสดี วันจันทร์(ส) เป็นหนังเกี่ยวกับชีวิตนักศึกษาในมหาวิทยาลัย  ผู้กำกับ ก่อ-ชาคร จึงคัดนักแสดงที่มีฝีมือและนักแสดงวัยรุ่นมาเล่นหนังเรื่องนี้  ได้แก่ พระเอกหนุ่ม โอบ-โอบนิธิ วิวรรธนวรางค์ ที่ครั้งนี้พลิกคาแร็คเตอร์จากหนุ่มหล่อมาดขรึม มาเป็น “เอิร์ธ” นักศึกษาปีที่ 8 ชีวิตไม่เป็นโล้เป็นพาย คิดแต่มุ่งจีบหญิงอย่างเดียว, นางเอกสาวสดใส พีพี-ปุญญ์ปรีดี คุ้มพร้อม รอดสวาสดิ์ ซึ่งในหนังเรื่องนี้ เจ้าตัวรับบทเป็น“สายไหม” ดาวมหาวิทยาลัยที่หนุ่มเอิร์ธพยายามทำทุกทางเพื่อหวังพิชิตใจเธอ 
 นอกจากนี้ยังได้นักแสดงวัยรุ่น ปูน มิตรภักดี รับบทเป็น “เต้” หนุ่มหล่อ บ้านรวย เรียนเก่ง คู่แข่งทางใจของเอิร์ธ, วิคเตอร์-ชัชชวิศ เตชะรักษ์พงศ์ แสดงเป็น “รักษ์” เพื่อนสนิทของเอิร์ธ ที่คอยจ้ำจี้จ้ำไชคอยตบให้เอิร์ธเข้ารูปเข้ารอยมากที่สุด และนักร้องสาวเสียงดี เบล-วริศรา จิตปรีดาสกุล รับบทเป็น “กิมจิ” แฟนสาวของรักษ์ ที่เป็นคู่ปรับสุดจี๊ดของเอิร์ธ

 ผู้กำกับ ก่อ-ชาคร กล่าวว่า “กับโอบรู้จักกันมาตั้งแต่ตอนที่ผมทำหนังสั้นเรื่องแรกแล้ว จนมาเจอกับเขาอีกทีตอนที่ผมทำหน้าที่ตัดต่อซีรีส์เรื่องหนึ่ง ก็เคยคุยกันว่าเมื่อไหร่เราจะได้ทำงานด้วยกันสักที แต่การที่โอบมาเล่นเรื่องนี้ไม่ใช่เพราะเราสัญญากันไว้นะ บทเหมาะกับโอบด้วย ที่ผ่านมาจะเห็นโอบในบทซีเรียสอย่างเดียว แต่ผมรู้จักกับโอบ เรารู้ว่าเขาเป็นคนตลก ไม่เคยเห็นวิช่วลนี้ของโอบในหนังหรือซีรีส์เลย ผมเอาโอบมาใช้ในฟังก์ชั่นที่ใหม่ สิ่งที่ชอบคือพอเลือกโอบแล้ว เขาดีไซน์คาแร็คเตอร์บางอย่าง เขาตีความแล้วมาขายเรา พาตัวละคร “เอิร์ธ” ไปไกลกว่าที่เราคิด  ส่วนตัวละคร “สายไหม” ต้องเป็นดาวมหาวิทยาลัย ที่สวยและไม่ได้เป็นคนดีของสังคม ผมเลือกคนที่หน้าตาพิมพ์นิยม ผู้ชายเห็นแล้วชอบแน่ ๆ แล้วพีพีเล่นออกมาให้ดูน่าค้นหา เป็นการแสดงออกที่ไม่ได้ชัดจนเกินไป แต่เขามีอะไรอยู่ในใจเยอะมาก ๆ ซึ่งก็ตรงกับตัวสายไหมมาก ๆ ครับ”

 ในส่วนของวิคเตอร์  ที่รับบทเป็น “รักษ์” เพื่อนสายมูเตลู ที่สนิทกับเอิร์ธมาก รักษ์จะไม่ได้เป็นคนเนี๊ยบ แต่ก็ต้องเป็นเข็มทิศชีวิตให้กับเอิร์ธได้ ซึ่งวิคเตอร์ถ่ายทอดออกมาได้ดี และบวกกับวิคเตอร์ตัวจริงเป็นคนเล่นเครื่องลางของขลังด้วย ก็เข้ากับบทรักษ์เลยครับ สำหรับน้องเบล คือคาแร็คเตอร์ที่ถูกต้อง บท “กิมจิ” บทนี้แสดงออกมาได้หลายแบบ ผมค่อนข้างเปิดฟรีให้ที่มาแคสท์ด้นสดได้เลย รักษ์ที่ว่าเนี๊ยบจนสามารถไปจัดการชีวิตเอิร์ธได้แล้ว แต่กิมจิคือคนที่ต้องไปจัดการชีวิตรักษ์อีกที กิมจิต้องต่อปากต่อคำกับเอิร์ธตลอดเวลา ซึ่งเบลล์เล่นได้แบบไม่กลัวโอบข่มเลย ส่วนน้องปูน บท “เต้” ที่เขาแสดง คาแร็คเตอร์ประมาณว่าต้องเป็นสามีแห่งชาติคนต่อไป เห็นแว่บแรกต้องหล่อเด่นมาเลย ปูนตีความคาแร็คเตอร์ที่เราเขียนได้ดีครับ” ก่อ-ชาคร กล่าว

 ห้ามพลาด! ตัวอย่างแรกได้แล้วตั้งแต่วันนี้ ทางและติดตามชม “สวัสดีวันจันทร์(ส)” วันพฤหัสบดีที่ 20 กุมภาพันธ์นี้ ในโรงภาพยนตร์
#โอบนิธิ #พีพีปุญญ์ปรีดี #สวัสดีวันจันทร์ส #HappyMondayS #เนรมิตรหนังฟิล์ม